Na temelju članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18.) i članka 20. Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. - 2020. („Narodne novine“, broj 48/18.) Općinsko vijeće Općine Kalnik na 9. sjednici održanoj 28. rujna 2018. donijelo je

**ODLUKU**

**o davanju suglasnosti za provedbu ulaganja**

**na području Općine Kalnik u naselju Šopron i Kalnik**

**„IZGRADNJA JAVNE ODVODNJE S PJEŠAČKOM STAZOM“**

**Članak 1.**

U svrhu prijave na Natječaj iz Mjere 07 „Temeljne usluge i obnova sela u ruralnim područjima“, Podmjere 7.2. „Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije“ - Operacije 7.2.1. „Ulaganja u građenje javnih sustava za vodoopskrbu, odvodnju i pročišćavanje otpadnih voda“, te ostvarivanja bespovratne potpore, Općina Kalnik je ovom Odlukom suglasna s provedbom ulaganja na području Općine Kalnik u naselju Šopron i Kalnik „Izgradnja javne odvodnje s pješačkom stazom“, za koje je Općinsko vijeće Općine Kalnik posebnom odlukom prenijelo investitorska prava i obveze po Građevinskoj dozvoli trgovačkom društvu VODNE USLUGE d.o.o, čiji je Općina Kalnik osnivač i član.

**Članak 2.**

Ulaganje „Izgradnja javne odvodnje s pješačkom stazom“ realizira se u naselju Šopron i Kalnik (Ulica Valentina Denžića), koja su u sastavu Općine Kalnik na građevnim česticama oznake k.č.br. 2365/3, 2365/2 i 2365/1 u k.o. Kalnik, ukupne duljine 1.717 m, a u skladu s glavnim izvedbenim projektom, zajedničke oznake ZOP 527-14 za koji je glavni projektant Marko Kašik dipl.ing.građ., broj ovlaštenja G3394, a za koji je Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije, Ispostava u Križevcima, dana 7. kolovoza 2018. godine izdala Građevinsku dozvolu, KLASA: UP/I-361-03/18-01/74, URBROJ: 2137/1-05/206-18-08, koja je postala pravomoćna dana 17. kolovoza 2018. godine te Rješenje o izmjeni Građevinske dozvole, KLASA: UP/I-361-03/18-01/94, URBROJ: 2137/1-05/206-18-03 od 25. rujna 2018. godine, koje je postalo pravomoćno dana 27. rujna 2018. godine.

**Članak 3.**

Projekt „Izgradnja javne odvodnje s pješačkom stazom“ usklađen je s Projektom ukupnog razvoja Općine Kalnik kojeg je Općinsko vijeće Općine Kalnik usvojilo na svojoj 15. sjednici održanoj 15. prosinca 2006. godine, KLASA: 302-01/06-01/01, URBROJ: 2137/23-6-2, sa Lokalnom razvojnom strategijom Lokalne akcijske grupe „Prigorje-Zagorje“ i sa Prostornim planom uređenja Općine Kalnik („Službeni glasnik Koprivničko-križevačke županije“ broj 2/08, 6/11. i 6/17.).

**Članak 4.**

Suglasnost se daje na temelju dokumenta “Opis projekta“ koji je prilog ove Odluke i čini njezin sastavni dio.

**Članak 5.**

Ova Odluka stupa na snagu danom donošenja i objavit će se na službenoj internetskoj stranici Općine Kalnik.

**OPĆINSKO VIJEĆE**

**OPĆINE KALNIK**

KLASA: 363-01/18-01/23

URBROJ: 2137/23-18-2

Kalnik, 28. rujna 2018.

**PREDSJEDNIK:**

**Igor Tomić,** univ.bacc.ing.mech.